Oscar Chelimo

Oscar Chelimo (s. 12. joulukuuta 2001) on ugandalainen kestävyysjuoksun MM-mitalisti.

Chelimo sijoittui Nairobin alle 18-vuotiaiden MM-kilpailuissa 2017 viidenneksi 3 000 metrin juoksussa. Seuraavana vuonna hän oli Tampereen alle 20-vuotiaiden MM-kilpailuissa seitsemäs 5 000 metrillä ja saavutti hopeaa nuorten Afrikan kisojen 3 000 metrillä. Buenos Airesin nuorten olympialaisissa 2018 hän saavutti kultaa 3 000 metrillä ajalla 8.08,20 ja pronssia maastojuoksussa.

Chelimo saavutti Århusin maastojuoksun MM-kilpailuissa 2019 alle 20-vuotiaiden sarjassa pronssia henkilökohtaisessa ja hopeaa joukkuekilpailussa. Saman vuoden alle 20-vuotiaiden Afrikan-mestaruuskilpailuissa hän oli 5 000 metrillä kuudes ja Rabatin Afrikan kisoissa viides. Dohan MM-kilpailuissa hän karsiutui 5 000 metrin alkuerissä. Vuonna 2021 järjestetyissä Tokion olympialaisissa hän oli samalla matkalla kuudestoista.

Chelimo saavutti Eugenen MM-kilpailuissa 2022 pronssia 5 000 metrillä ajalla 13.10,20. Seuraavan vuoden Budapestin MM-kilpailuissa hän keskeytti 5 000 metrin loppukilpailujuoksun. Pariisin olympialaisissa 2024 hän oli 5 000 metrillä 20:s ja seuraavan vuoden Tokion MM-kilpailuissa 10 000 metrillä 18:s.

 Henkilökohtaiset ennätykset 
 Ulkoradat 
MatkaAikaPaikkaPäivä1 500 m3.47,48Milano26. huhtikuuta 20193 000 m7.33,93Budapest12. elokuuta 20255 000 m12.54,59Oslo30. toukokuuta 20245 km13.17Bolzano31. joulukuuta 202010 000 m29.29,66Tokio14. syyskuuta 202510 km28.06Arezzo19. elokuuta  2021

 Lähteet 

Luokka:Ugandalaiset kestävyysjuoksijat
Luokka:Vuonna 2001 syntyneet
Luokka:Elävät henkilöt